Държавен вестник, бр. 31, 2017 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  31
Член 31
Традуки
Българската страна информира, че възна-
мерява да се присъедини към литературната 
мрежа Традуки и в нейните рамки да насърчи 
превода на съвременни български автори.
Член 32
Музеи
Двете страни приветстват сътрудничество-
то между австрийските и българските музеи и 
галерии в областта на съвременното изкуство 
и археологическите находки.
Член 33
Защита на културните ценности
Двете страни развиват сътрудничеството 
си в областта на борбата срещу незаконния 
трафик на културни ценности от археоло-
гическото, архитектурното, историческото, 
художественото и етнографското наследство. 
В рамките на своето действащо законода-
телство двете страни обменят информация 
с оглед облекчаване процеса на връщане на 
загубени или незаконно изнесени от страната 
културни ценности. За тази цел през пери-
ода на действие на тази Работна програма 
австрийската страна ще покани във Виена 
един български експерт.
Член 34
Опазване на културното наследство – Бъл-
гарски културен институт „Дом Витгенщайн“
Двете страни ще засилят сътрудничеството 
си в областта на защитата и опазването на 
културното наследство. Двете страни взаимно 
ще се подкрепят при популяризирането на 
своето културно наследство. Предвижда се 
няколкодневен обмен на по двама експерти 
в областта на опазването на културното на-
следство за срока на действие на настоящата 
Работна програма, и по-конкретно с цел об-
съждане на необходимите ремонтни работи.
По повод 40-ата годишнина от създаването 
на Българския културен институт „Дом Вит-
генщайн“ през 2017 г. двете страни привет-
стват сътрудничеството между българските и 
австрийските културни институции в рамките 
на предвидените по този повод прояви.
Член 35
Културен и изследователски център „Елиас 
Канети“ в Русе
Двете страни възнамеряват да засилят 
сътрудничеството си в областта на опазване 
на културното наследство, свързано с роде-
ния в България австрийски лауреат на Но-
белова награда Елиас Канети, и приветстват 
по-нататъшното развитие на „Дом Канети“ 
като културен, изследователски и фестивален 
център. Австрийската страна изразява своята 
готовност да подкрепи съответния процес на 
ниво експерти.
Двете страни приветстват сътрудничеството 
за провеждане на Литературен фестивал Русе.
Член 36
Творческа Европа и Европа на гражданите
В рамките на бюрата Творческа Европа 
(CED) австрийското бюро поддържа редовни 
контакти с българското бюро. Двете страни 
приветстват провеждането на съвместни 
проекти в рамките на програмата Творческа 
Европа.
Австрийското бюро за контакт за граждани 
осъществи през последните години няколко 
проекта за сътрудничество с България в об-
ластта на партньорството между градове и 
в областта на спорта за лица с увреждания. 
Предвижда се продължаване на сътрудни-
чеството през следващите години.
Член 37
Културна платформа Дунавски регион
Двете страни приветстват сътрудничест-
вото в рамките на проекта „Културна плат-
форма за Дунавския регион“, който е финан-
сиран от програмата ИНТЕРРЕГ ЕВРОПА 
за транснационално сътрудничество „Дунав 
2014 – 2020“. 
V. МЛАДЕЖ И СПОРТ
Член 38
Младеж
Двете страни приветстват сътрудничест-
вото между младежки организации в двете 
държави, както и обмена на младежи, млади 
експерти и мултипликатори, и по-специално с 
акцент върху възможностите на Европейската 
програма „Еразъм+“.
Член 39
Спорт
Двете страни приветстват сътрудничест-
вото в областта на спорта и насърчават това 
сътрудничество чрез покани за участие в 
спортни мероприятия и обмен на опит.
VI. ДРУГИ ФОРМИ НА СЪТРУДНИЧЕСТВО
Член 40
Културни институции
Двете страни приветстват дейността на 
Австрийското посолство в София, както и 
на Българския културен институт „Дом Вит-
генщайн“ към Посолството на Република 
България за задълбочаване на културното и 
научното сътрудничество на страната си в 
партньорската държава, както и на съответ-
ния EUNIC клъстер, особено в областта на 
съвременното изкуство.